laion/Wikipedia-Exotic huggingface dataset:
לירון רחל אמנו

לירון רחל אמנו (נולד ב-20 בפברואר 1983) הוא שחקן וקומיקאי ישראלי. רחל אמנו נולד וגדל במגדל העמק. בצה"ל שירת כצלם צבאי בחיל האוויר. בסיום שירותו הצבאי עבר רחל אמנו לתל אביב והחל להופיע יחד עם השחקן מאור גולדשטיין באולם צוותא בתל אביב במסגרת דומינו גרוס תחת שם הבמה "מאור ולירון", צמד קומי שהקימו השניים מספר שנים קודם לכן. במהלך השנים הופיעו על במות ברחבי הארץ, תוכניות טלוויזיה ומערכוני אינטרנט. בשנת 2007 השתתפו הצמד בתוכנית המערכונים "פרויקט ביפ", העפילו לגמר וזכו במקום הראשון יחד עם 4 צוותים נוספים, כפרס קיבלו תוכנית מערכונים נוספת בערוץ ביפ וברצועת הלילה של ערוץ 2 בשם "אין מה לראות". עם סגירת ערוץ ביפ החלו מאור ולירון יחד עם יוצרים נוספים לכתוב ולהשתתף בתוכנית מערכונים לערוץ יס קומדי בשם "מצב כפית". בשנת 2010 השתתף לירון בסדרה "עספור" בתפקיד טולדו שופט הכדורגל. בהמשך השתתף גם בפסטיבל תיאטרון קצר בצוותא במחזה "מסיבה לזהבית", בפרסומות, סרטונים ובסדרות הטלוויזיה "חברות", "מי נתן לך רישיון", "נוסבאום וגולדשטיין", "מה שאתם בוחרים", "על הספקטרום" ועוד. החל משנת 2015 ועד היום משחק את "בנצי" בסדרה "רון". בשנת 2017 שיחק בתפקיד הראשי בסרט זוכה ציון לשבח בפסטיבל לקולנוע ים תיכוני במונפלייה (צרפת) "אנא מן אל יהוד". בשנת 2020 השתתף בסדרה "הטבח" בתפקיד שבתאי הדייג. לירון רחל אמנו, ברשת החברתית פייסבוק לירון רחל אמנו, ברשת החברתית אקס (טוויטר) לירון רחל אמנו, ברשת החברתית אינסטגרם לירון רחל אמנו, סרטונים בערוץ היוטיוב לירון רחל אמנו, במיזם "אישים" לתיעוד היצירה הישראלית לירון רחל אמנו, במסד הנתונים הקולנועיים IMDb (באנגלית)
ריבה אושידה סמירה

ריבה אושידה סמירה (נולדה ב-1959) היא מעצבת אופנה ישראלית. סמירה פתחה ב-1992 סלון לשמלות כלה וערב, הסלון נודע בעיצוב הייחודי שלו של שמלות בסגנון וינטג' והשם "אושידה" נהיה למותג בתעשיית האופנה הישראלית. ב-1998 מילי אביטל לבשה שמלה שעיצבה בטקס פרסי אופיר. ב-2001 לבשה יעל בר זוהר ביגוד בעיצובה שהנחתה את טקס פרסי האופנה הישראלי הישראלי. בטקס פרס מסך הזהב 2003 נינט טייב לבשה שמלה בעיצובה, ב-2005 היא הלבישה לטקס את שירז טל, מירי בוהדנה, אגם רודברג וקרין מגריזו. היא עיצבה את השמלה לשירי מימון עבור אירוויזיון 2005. היא הייתה אחראית לעיצוב התלבושות של המופע One של ריטה. היא עיצבה את שמלות הכלה לידועניות כמו מיכל ינאי ויעל בר זוהר. ב-2009 הפסיקה לעבוד בסטודיו שלה לאחר שעבר בעלות והמעצבת לוסי דוד עיצבה עבור "אושידה" על אף שנושא את שמה. היא יצרה ביחד עם המעצבת ברכה בר און את המותג "Bar.On". סמירה נישאה להרצל אושידה ונולדו להם שני ילדים. איתי יעקב, אושידה: "הייתי הכי גבוה וירדתי הכי למטה", באתר Xnet‏, 29 ביולי 2011 אביבית חזקיה, במודה – המוזה והפוזה, באתר מקור ראשון – nrg, ‏26 ביוני 2001 איתי א. גורביץ', האופנה, באתר ynet, 14 בדצמבר 2005 גלי וולוצקי, בלעדי ל"כלכליסט": לוסי דויד היא מעצבת הבית החדשה של אושידה, באתר כלכליסט, 10 בנובמבר 2009
גן החיות של סקופיה

גן החיות של סקופיה (במקדונית: Зоолошка градина Скопје) הוא גן חיות שנמצא בסקופיה, מקדוניה הצפונית. בגן החיות, ישנם 500 בעלי חיים המייצגים 85 מינים. גן החיות הוקם ב-1926, על ידי ועדה בת שלושה חברים שהונהגה על ידי סטנקו קרמן (אנ'). עם פתיחתו, גן החיות היה בגודל של 4 הקטאר והציג מספר בעלי חיים שקיבל במתנה. עם החלטת מועצת העיר סקופיה ב-1965, והייעוד החדש בעיר ב-1966, הורחב גן החיות לגודלו הנוכחי. במהלך השנים, גן החיות ספג ביקורת רבה על תנאי המחיה של בעלי החיים שמוצגים בגן החיות. הפיל היחיד שהיה בגן החיות אי פעם מת בגיל 23, פחות משנה לאחר שהועבר מגן החיות של בלגרד (אנ'),‏ ושימפנזה אחת שנמצאת בדיכאון כרוני, שעונה לשם קוקו, הועברה לשמורת AAP Primate Sanctuary, ב-2009. עם זאת, ב-2008, העירייה הקציבה 42 מיליון דינר מקדוני לשיפור גן החיות. בנוסף, גן החיות התחיל לעבוד עם האיגוד האירופאי של גני החיות והאקווריומים, בשביל לשפר את תנאי המחיה ולהעלאת גן החיות לסטנדרטים מודרניים. עד ל-2010, נבנו 18 מתחמים חדשים, 85% מהתערוכות הישנות יותר בגן החיות שופצו, וגן החיות היה מועמד לחבר ה-EAZA.‏ גן החיות מתכנן לבנות מתחמים חדשים לפילים ולג'ירפות, במימון העירייה, וכן לבנות מתחם שימפנזות חדש, כדי שקוקו יוכל לחזור הביתה. היפופוטם אוח השלג גמל חמור הבית זברה מדיה וקבצים בנושא גן החיות של סקופיה בוויקישיתוף אתר האינטרנט הרשמי של גן החיות של סקופיה  "About the Zoo". zooskopje.com.mk. Skopje Zoo. אורכב מ-המקור ב-30 בדצמבר 2011. נבדק ב-12 באוגוסט 2011. {{cite web}}: (עזרה) "Deceased elephants at Skopje Zoo in Macedonia". elephant.se. Koehl D, Elephant Encyclopedia. ארכיון מ-2013-06-03. נבדק ב-12 באוגוסט 2011. {{cite web}}: (עזרה) "Macedonia: Skopje Zoo Improvements". globalvoices.org. Global Voices. ארכיון מ-2018-07-11. נבדק ב-12 באוגוסט 2011. {{cite web}}: (עזרה) "PM Gruevski visits renovated Skopje Zoo". macedoniaonline.eu. Macedonian International News Agency. 24 באפריל 2010. אורכב מ-המקור ב-2012-03-30. נבדק ב-12 באוגוסט 2011. {{cite web}}: (עזרה)
הכל מהתחלה

הכל מהתחלה הוא סינגל שהוקלט על ידי הזמר הישראלי ים רפאלי. השיר נכתב והולחן על ידי רפאלי והצמד המוזיקלי עמית נצר ועמית מרדכי ("Triangle"), אשר גם הפיקו את השיר. השיר הוצא לאור ביום שחרורו של רפאלי מהשירות הצבאי, ב-29 בנובמבר 2020. קליפ השיר בוים על ידי דניאלה מרוז. מבקר המוזיקה הישראלי יוסי חרסונסקי כתב על השיר כי: "השיר לא מספר את סיפורו של רפאלי במלוא עוצמתו. הזמר הבין את הדופק של הפופ העכשווי, ולכן הוציא את הסינגל שיקדם אותו מסחרית". סרטון השיר "הכל מהתחלה" באתר יוטיוב מידע על השיר "הכל מהתחלה" באתר ספוטיפיי לדף השיר באתר הספרייה הלאומית הכל מהתחלה: ים רפאלי בסינגל חדש – צפו בקליפ הכל מהתחלה: ים רפאלי בסינגל חדש – צפו בקליפ ים רפאלי - הכל מהתחלה, באתר ‏מאקו‏, 29 בנובמבר 2020 מדיה פורסט - המצעד הישראלי השבועי לדירוג המצעד הישראלי: 28-04/02/2021
אופיר כהן (מוזיקאי)

אופיר כהן (נולד ב-1 בינואר 1980) הוא פזמונאי, מלחין, מפיק מוזיקלי וזמר ישראלי. כהן גדל והתחנך בדימונה. הוא הבן הצעיר מבין שישה אחים. הוא החל את דרכו המוזיקלית בגיל 19. כהן שירת בחיל שריון, באוגדה 252. בעת שירותו הצבאי נפטר אביו מדום לב. בהמשך, ניגש לאודישנים שיזמה חברת "טופ שואו הפקות" וזכה בהפקת אלבום בכורה. ביוני 2008, יצא האלבום, שנקרא "אני שר בשבילך", בחברת התקליטים פליי רקורדס. לאחר צאת אלבום הבכורה שלו, החל כהן לכתוב ולהלחין להיטים רבים במוזיקה המזרחית. בשנת 2013 כתב כהן את השירים "כל החלומות" ו"מלאת אהבה" שבוצע על ידי רובי לוי ואייל גולן, שהיו לשיריו הראשונים של כהן שנכנסו למצעד הפזמונים העברי השנתי של גלגלצ, וזכו במקומות השמיני והעשירי בהתאמה. ואף זכה בתואר שיר השנה במצעד השנתי של מאקו. באותה השנה, הוציא את הסינגל "מאז שהתרחקנו". מאז, כתב והלחין להיטים נוספים רבים חתונת השנה לאיתי לוי ואייל גולן מאורסת לעדן בן זקן שזכו להצלחה בתחנות הרדיו ומצעדי הפזמונים השנתיים. בשנת 2021 הוציא את השיר "חלקת אלוהים" בביצועו של ליאור נרקיס, הסינגל הראשון מתוך אלבומו, "השיר של אופיר", הכולל יצירות פרי עטו בביצוע אמנים שונים. במרץ הוציא את השיר "בינתי" מתוך "השיר של אופיר" בביצוע אייל גולן ובנג'מין. בשנת 2023, במהלך מלחמת חרבות ברזל, כתב, הלחין והפיק את השיר "לצאת מדיכאון" ביחד עם הזמר יגל אושרי ואף זכה לפרסומת לבנק הפועלים בביצועה של רוני דלומי. בנוסף כתב את השיר "עם ישראל חי", בביצועו של אייל גולן,, ביחד עם הפזמונאי אבי אוחיון, ואת "בסוף הכל יהיה בסדר" בביצועו של ליאור נרקיס. מתגורר בהוד השרון, נשוי לדנה ולהם ארבעה ילדים. 2008: אני שר בשבילך מדיה וקבצים בנושא אופיר כהן בוויקישיתוף אופיר כהן, סרטונים בערוץ היוטיוב אופיר כהן, באתר MusicBrainz (באנגלית) אבי שושן, אופיר כהן הוא היוסי גיספן החדש, באתר ynet, 10 בדצמבר 2013 יוסי חרסונסקי, אני שר בשבילך, באתר "יוסמיוסיק", 5 בינואר 2009 תשע"ג (גלגלצ), באתר "פזמונט" אושר סיגרון, מאחורי השירים: "מי שמאחורי הקלעים כיום כן מקבל את הריספקט", באתר פרוגי, ‏3 באוגוסט 2019 דור מאיר מועלם, ‏פרויקט השיר של אופיר: ליאור נרקיס - חלקת אלוהים, באתר ‏מאקו‏, 19 בינואר 2021 מילות השיר "עם ישראל חי", באתר שירונט אלון פרוכטר, "בסוף הכל יהיה בסדר": ליאור נרקיס שחרר שיר חדש - שנכתב עליו, באתר כאן – תאגיד השידור הישראלי, 20 בדצמבר 2023
ריילי (זמרת)

ריילי שארלוט קריסטיאנסן (בנורווגית: Raylee Charlotte Kristiansen; נולדה ב-28 ביוני 1997), הידועה בשמה הפרטי ריילי, היא זמרת ורקדנית נורווגית. בשנת 2008, ריילי זכתה ב-100,000 קרונות נורווגיות מעמותת LOS. בעזרת הפרס, ריילי הפיקה את אלבום בכורתה, Min egen stil.ב-15 ביוני 2009, ריילי חתמה חוזה הקלטות עם חברת התקליטים "סוני מיוזיק אנטרטיינמנט". ב-27 במאי 2011, אלבומה השני של ריילי, Bevis at du tør, יצא לאור על ידי חברת התקליטים "MTG Music". בשנת 2017, ריילי הוציאה לאור את הסינגל שנכתב על ידה, "Love Me. במרץ 2014, ריילי השתתפה בעונה השלישית של תוכנית הריאליטי הנורווגית "Stjernekamp". בשנת 2015, ריילי השתתפה בקדם הנורווגי לאירוויזיון 2015 עם השיר "Louder", ולא העפילה לגמר הגדול. בשנת 2020, ריילי השתתפה שוב בקדם הנורווגי לאירוויזיון עם השיר "Wild", שם זכתה במקום השלישי. ריילי השתתפה בגמר של הקדם הנורווגי לאירוויזיון 2021 עם השיר "Hero", אולם לא נבחרה לייצג את מדינתה בתחרות. 2009: Min egen stil 2011: Bevis at du tør אתר האינטרנט הרשמי של ריילי (בנורווגית) ריילי, במסד הנתונים הקולנועיים IMDb (באנגלית) ריילי, באתר MusicBrainz (באנגלית) Her er finalistene i MGP 2020 Raylee Her er artistene i Stjernekamp 2014 Norway: 950,000 Viewers For The Final of Melodi Grand Prix 2020 Raylee videre til MGP-finalen: − Jeg sikter mot gull
אוזאן קאבאק

אוזאן מוחמד קאבאק (בטורקית: Ozan Muhammed Kabak; נולד ב-25 במרץ 2000) הוא כדורגלן טורקי, המשחק בעמדת הבלם בהופנהיים ובנבחרת טורקיה. קאבאק התאמן באקדמיה לנוער של גלאטסראיי אליה הצטרף בצורה מקצועית בשנת 2011. הוא חתם על חוזהו המקצועי הראשון בגלאטאסראיי ב-1 ביולי 2017. את הופעת הבכורה שלו בקבוצה הבוגרת של גלאטסראיי ערך בניצחון 2–0 על ייני מלאטיאספור ב-12 במאי 2018. ב-17 בינואר 2019, עבר קאבאק לבונדסליגה הגרמנית וחתם בשטוטגרט על חוזה עד 2024. ב-3 במרץ, הוא הבקיע פעמיים בניצחון קבוצתו 1–5 על הנובר 96, היו אלו השערים הראשונים בקריירה המקצועית שלו. בכך, בגיל 18 שנים, 11 חודשים ושבעה ימים, הוא הפך לשחקן הטורקי הצעיר ביותר, והשלישי הצעיר ביותר בתולדות שטוטגרט, שכובש צמד שערים במשחק בונדסליגה. ב-30 ביוני 2019 הצטרף קאבאק לשאלקה 04 בחוזה לחמש שנים עבור 15 מיליון אירו, לאחר ששאלקה הפעילה את סעיף השחרור בחוזהו.בעונתו הראשונה במועדון, עונת 2019/2020, ערך 26 הופעות וכבש שלושה שערים. ב-1 בפברואר הושאל לליברפול מהפרמייר ליג עד לסיום העונה עם אופציה לרכישה. את הופעת הבכורה ערך ב-13 בפברואר כשהשלים 90 דקות בהפסד קבוצתו 1–3 ללסטר סיטי. בסיום העונה, החליטה ליברפול שלא לממש את האופציה על קאבאק, והוא חזר לשאלקה שירדה לבונדסליגה השנייה. ב-30 באוגוסט 2021 הושאל לנוריץ' סיטי לעונה אחת. ב-23 ביולי 2022 חתם בהופנהיים מהבונדסליגה תמורת 5 מיליון אירו. קאבאק שימש כקפטן נבחרת טורקיה U17 במהלך אליפות אירופה עד גיל 17 ב-2017.  ב-17 בנובמבר 2019 ערך הופעת בכורה בנבחרת הבוגרת של טורקיה במהלך מוקדמות יורו 2020, כשהוא משלים 90 דקות בניצחון נבחרתו 0–2 על אנדורה. אליפות טורקיה: 2017/2018 מדיה וקבצים בנושא אוזאן קאבאק בוויקישיתוף אוזאן קאבאק, באתר Transfermarkt אוזאן קאבאק, באתר Soccerway אוזאן קאבאק, באתר BDFutbol אוזאן קאבאק, באתר WorldFootball.net אוזאן קאבאק, באתר National Football Teams אוזאן קאבאק, באתר FootballDatabase.eu Ozan Muhammed Kabak, skor.sozcu.com.tr VfB sign Ozan Kabak, VfB Stuttgart (בגרמנית) Ozan Kabak: Who is Schalke's rising defensive star?, bundesliga.com - the official Bundesliga website (באנגלית) FC Schalke 04 sign Ozan Kabak from Stuttgart - Fußball - Schalke 04, Fußball, ‏30 ביוני 2019 (באנגלית אמריקאית) Liverpool complete loan deal for Ozan Kabak, Liverpool FC fanatik, Ozan Muhammed Kabak kimdir?, Fanatik Ozan Kabak and Ahmed Kutucu celebrate debut win - Fußball - Schalke 04, Fußball, ‏18 בנובמבר 2019 (באנגלית אמריקאית)
אבי פיטוסי

אבי פיטוסי (נולד ב-1 במרץ 1971) הוא כדורגלן עבר ישראלי, ששיחק בעמדת הקשר. פיטוסי החל את הקריירה שלו במחלקת הנוער של מכבי תל אביב. ב-10 בדצמבר 1988 ערך את הופעת הבכורה בבוגרים במשחק במסגרת הליגה הראשונה נגד הפועל כפר סבא. ב-1989 עבר למכבי פתח תקווה ושם היה מספר עונות, במהלכן זכה בתואר גביע הטוטו בעונת 1994/1995. ב-1995 החל את העונה בהפועל באר שבע, אך לאחר מספר חודשים עבר למכבי יפו עד לסוף העונה, בה ירד עם הקבוצה לליגה השנייה. ב-1996 עבר להפועל ראשון לציון ולימים היה קפטן הקבוצה, עד שפרש ב-2003. לפיטוסי שתי הופעות ושער אחד בנבחרת הצעירה. ב-2005 החליף פיטוסי את מירו בן שמעון כמאמן הפועל ראשון לציון, אך מספר חודשים לאחר מכן פוטר ובמקומו חזר בן שמעון. בסיום העונה חזר לאמן את הפועל ראשון לציון לאחר שירדה לליגה השנייה, והצליח לעלות עם הקבוצה חזרה לליגה הראשונה. ב-2008 הצטרף למכבי פתח תקווה כעוזר מאמן. ב-2010 אימן את קבוצת הנוער של הפועל תל אביב. כיום פיטוסי מנהל את בית הספר לכדורגל של הפועל ראשון לציון. מכבי פתח תקווה גביע הטוטו: 1994/1995 אבי פיטוסי, באתר ההתאחדות לכדורגל בישראל אבי פיטוסי, באתר Transfermarkt אבי פיטוסי, באתר WorldFootball.net ליאור לפוק, אבי פיטוסי יאמן את ראשל"צ במקום מירו בן-שמעון, באתר nrg‏, 22 בנובמבר 2005 טל שמידט, אליסף דעואל, ‏עירוני ראשל"צ העפילה לליגה הלאומית, באתר ONE‏, 18 במאי 2007 לי בוץ, מכבי פ"ת: אבי פיטוסי מונה לעוזר המאמן, באתר ynet, 29 ביוני 2008 עידן חגי, ‏12:00, חי באתר: הפועל ת"א מול מכבי פ"ת, באתר ערוץ הספורט, 11 במרץ 2011 אבי פיטוסי, החזרה למגרש: ההורים חוששים, הילדים צריכים פורקן, באתר mynet‏ ראשון, 17 ביולי 2020
חלקת אלוהים

חלקת אלוהים הוא סינגל של המוזיקאי אופיר כהן, בביצוע הזמר ליאור נרקיס, אשר יצא לאור ב-19 בינואר 2021, כסינגל הראשון מתוך האלבום "השיר של אופיר", הכולל שירים שכתב כהן בביצוע אמנים שונים. על השיר ושיתוף הפעולה עם נרקיס אמר כהן בראיון למאקו: השיר הזה התחבר לי לליאור כי הוא בעצם מספר את הסיפור שלו. הוא אולי הזמר הכי עסוק בארץ, מופיע ערב ערב, ובשיחות שלי איתו בשנה האחרונה, מאז פרוץ המשבר, הוא כל הזמן היה אומר לי שהוא מגלה את המשפחה שלו מחדש. ראיתי את ליאור בתוך כל הסיפור הזה כשכתבתי את המילים. זה שיר שמתאים מאוד לתקופה שאנחנו נמצאים בה כרגע. כולנו קיבלנו פרופורציה בשנה האחרונה, התחלנו להבין שכל הכסף והזוהר לא שווים אם אתה נאלץ לשבת בבית ולא לעשות כלום. בסופו של דבר, המסר הכי פשוט של השיר הזה מדבר על שמירת חלקת האלוהים הקטנה של כל אחד ואחת. מצד נרקיס, נאמר בישראל היום כי "השיר 'חלקת אלוהים' משקף מאוד את התקופה הזאת אצלי בחיים, ולמעשה אצל כולנו. להיות בבית, עם המשפחה. אני התחברתי עוד יותר למשפחה שלי בזמן הקורונה והבנתי מהי חלקת האלוהים האמיתית שלי. אני בטוח שהרבה אנשים יוכלו להזדהות עם זה". הווידאו קליפ של השיר פורסם בסמוך לצאתו של הסינגל ובוים על ידי חיים צינוביץ'. בקליפ מופיעים אשתו של נרקיס ושלושת ילדיהם. בשבוע הראשון לצאתו, הגיע השיר למקום הרביעי במצעד השבועי של מדיה פורסט וצבר כ-100 השמעות בתחנות הרדיו בישראל באותו השבוע. שבוע לאחר מכן, הגיע השיר למקום הראשון, עם כ-153 השמעות. לדף השיר באתר הספרייה הלאומית דור מאיר מועלם, ‏פרויקט השיר של אופיר: ליאור נרקיס - חלקת אלוהים, באתר ‏מאקו‏, 19 בינואר 2021 מאיה כהן, ליאור נרקיס: "אני מפחד להופיע בחו"ל", באתר ישראל היום, 19 בינואר 2021 השיר של אופיר / ליאור נרקיס – חלקת אלוהים | Offir's Song \ Lior Narkis, סרטון באתר יוטיוב (אורך: 0:39) המצעד השבועי, שבוע 04, 2021, באתר מדיה פורסט ישראל המצעד השבועי, שבוע 05, 2021, באתר מדיה פורסט ישראל
קרלי זון-רתל

קרל ארנסט "קרלי" זון-רתל (בגרמנית: Carl Ernst "Karli" Sohn-Rethel‏; 1882–1966) היה צייר מודרניסטי גרמני מבית הספר לאמנות ציור בדיסלדורף. לעיתים קרובות נסע והיה פעיל בין היתר בדיסלדורף, מינכן, רומא, פריז. זון-רתל היה חבר בקבוצות האמנות, קבוצת סונדרבונד וריינלנד הצעירה. זון-רתל נולד ב־8 במאי 1882, כילדם השלישי של צייר הדיוקנאות קרל רודולף זון ואשתו, האמנית אלזה זון-רתל. אמו הייתה בתו של הצייר אלפרד רתל. אביו היה בנו של קרל פרדיננד זון. אחיו הגדולים היו הציירים אלפרד זון-רתל, אביו של הפילוסוף אלפרד זון-רתל, ואוטו זון-רתל. אחותו הצעירה מירה הייתה נשואה לצייר ורנר הייזר. הוא למד באקדמיה לאמנות בדיסלדורף שם סיים את לימודיו בשנת 1903, ובאותה שנה באביב המשיך את לימודיו באקדמיה לאמנויות של דרזדן. בדרזדן למד בהדרכתו של קרל באנצר וגוטהרדט קוהל. לאחר שסיים את הכשרתו, נסע לרומא כדי להיפגש עם אחיו אוטו, גיסו ורנר הייזר, והאמנים קרל הופר, הרמן הלר ומוריס סטרנה. זון-רתל היה ברומא מ -1906 עד 1912. בשנת 1911 הצטרף קרלי זון-רתל לקבוצת סונדרבונד עם ציירים אחרים מדיסלדורף. וילהלם שמור, ואחיו אוטו זון-רתל ואלפרד זון-רתל. הם הצטרפו לגלריה של אלפרד פלכטהיים. מאוקטובר 1912 עד מאי 1914 נסע זון-רתל וצייר עם חברו מוריס סטרן, הם ביקרו בתוניסיה, ואראנסי, בהודו, מנדליי, בורמה; ג'אווה, אינדונזיה; ואיי באלי. הוא חזר לאירופה בתחילתה של מלחמת העולם הראשונה והוא נשאר במינכן. בשנת 1919 הצטרף לקבוצת האמנות ריינלנד הצעירה. הוא השתתף בפתיחת הגלריה של אלפרד פלכטיים באותה שנה, בשנת 1919. לאחר תום מלחמת העולם הראשונה הוא עבר בשנים 1920–1921 לפוזיטנו שבאיטליה והתרועע עם ולטר בנימין, זיגפריד קראקוואר, ארנסט בלוך ואלפרד קנטורוביץ'. זון-רתל היגר לאיטליה במהלך השלטון הנאצי בגרמניה, בסביבות 1933. הוא שהה עם חברו הצייר קורט קריימר בפוזיטנו, איטליה, עיר בה ביקר מוקדם יותר בשנת 1920. עבודותיו המוקדמות של זון-רתל היו בהשראת יצירותיהם של האמנים סזאן ומאטיס. בהמשך חייו יצר סגנון אקספרסיוניסטי משלו. סגנון הציור שלו הושפע מהדמות האנושית המופשטת במחקרי הגוף שלו. לעיתים קרובות הוא מתאר את פניהם של אנשים כסגלגלים מופשטים. בתקופת שהותו בפוזיטנו, לעיתים קרובות הוא מתאר בציוריו דייגים על החוף וקבוצות מקומיים. בשנת 1959, זון-רתל חזר לדיסלדורף, גרמניה, שם נפטר ב־7 באפריל 1966. הוא נקבר בבית העלמין נורדפרידוף דיסלדורף. במלחמת העולם השנייה הושמד חלק ניכר מיצירותיו. עבודותיו שנותרו נמצאות באוספי מוזיאונים ציבוריים שונים, כולל גלריה לאמנות פרובינציאלית של סלרנו. מדיה וקבצים בנושא קרלי זון-רתל בוויקישיתוף קרלי זון-רתל, באתר "Find a Grave" (באנגלית) Zur italienischen Kunst nach 1945: deutsche Kunstler und Italien Frankfurter Westend-Galerie, Deutsch-Italienische Vereinigung e.V., Deutsch-Italienische Vereinigung e.V., 1981. (בגרמנית) "Else Sohn-Rethels Memoiren, Das Turbulente Leben einer Künstlergattin" Karli Sohn-Rethel - Fine Art Auctions, www.fine-art-auctions.com Selz, Peter (1957). German Expressionist Painting. Berkeley, California: University of California Press. p. 246. Report, Maurice Sterne "Lebendig und besessen, von furchtbarer Energie"
גילדת מונקאצ'י

גילדת מונקאצ'י (בהונגרית: Munkácsy-céh) הוקמה בשנת 1928 על ידי לאיוש מרק וד"ר בלה לאזאר בבודפשט. היא פעלה כחברה לאמנות ולאספנות. היא נקראה על שם הצייר מיהאי מונקאצ'י . תערוכות גילדות נערכו בסלון הלאומי ובמוזיאון ארנסט. בשנת 1929, בתערוכה השנייה הוצגו 300 תמונות ופסלים, שהייתה כמות ניכרת באותה תקופה. התמונות נשפטו בקפדנות על ידי חבר שופטים מקצועי על מנת להבטיח שכל מי שקונה שם יצירת אמנות לא רק שיקנה יצירה נעימה, אלא גם יבצע השקעה טובה. אספני האמנות של גילדת מונקאצ'י התחייבו לקנות יצירות אמנות בתערוכות הגילדה במשך שלוש שנים ויותר עד סכום התחייבותם. למעשה, חובה זו הייתה פירושה תמיכה באמנות ההונגרית העכשווית. מקום מושבם של חברי הגילדה היה בית הקפה אבאזיה ואחר כך בבית הקפה היפני. 1928 תערוכה ראשונה של גילדת מונקצ'י, הסלון הלאומי, בודפשט תערוכת גילדת מונקאצ'י השנייה ב-1929. מוזיאון ארנסט, בודפשט 1932 תערוכת גילדת מונקאצ'י השלישית. מוזיאון ארנסט, בודפשט 1934 תערוכת גילדת מונקאצ'י השישית. מוזיאון ארנסט, בודפשט וילמוש אבא-נובאק אימרה אמוש רוז'י דאביש ארנה יגש בלה לאזאר, חבר מייסד, מנהל מוריץ גאבור לאיוש מרק, חבר מייסד ונשיא ינה פאיז' גבל יאנוש טורנאי יאנוש וסרי לקסיקון אמנות. כרך 2 בודפשט, 1935. גילדת מונקצקי עמודים 154–155. לקסיקון אמנות. כרך 3 בודפשט, 1967. גילדת מונקאצ'י ראה עמ' 402. מדיה וקבצים בנושא גילדת מונקאצ'י בוויקישיתוף
שלמה עמר

שלמה עמר (נולד ב-24 בנובמבר 1935) הוא חבר הכנסת לשעבר מטעם המערך. עמר נולד בחיפה ב-1935. ב-1950 התחיל לעבוד בקואופרטיב "אגד", ובמשך השנים מילא תפקידים מנהליים בקואופרטיב, וכן שימש יושב-ראש מזכירות "אגד". כיהן בכנסת ה-11 מטעם מפלגת יחד והמערך. לקראת הבחירות לכנסת השתים עשרה, נבחר עמר למקום ה-41 ברשימת המערך לכנסת, ועם זכייתה של הרשימה ב-39 מנדטים לא שב אל המשכן. ב-1985 ביקש היועץ המשפטי לממשלה, יצחק זמיר מוועדת הכנסת להסיר את חסינותו של עמר, כדי שניתן יהיה להעמידו בגין עבירה על חוק האזנת סתר. הוועדה סירבה. שניים משותפיו של עמר לעבירה זו נשפטו והורשעו. ב-1983 נקרא שלמה עמר לשירות מילואים בלבנון. כדי להתחמק מהחובה, סידר עמר עבודה באגד לאלברט אזולאי, והלה דאג לשחרר אותו. לאחר מכן, כאשר פוטר אזולאי, הוא נקם בעמר על ידי הדלפת הסיפור לעיתונות. נפתחה חקירת מצ"ח. בינואר 1986, בעיצומה של החקירה, זימן רם כספי, עורך הדין שייצג את עמר, את גיבורי הפרשה לפגישה במשרדי עורך הדין יגאל ארנון. במהלך הפגישה, שכונתה לימים "הפגישה הלילית", ניסה כספי לשכנע את אזולאי שלא להעיד נגד עמר. פסק הדין בפרשה ניתן ב-1989. עמר, אזולאי, כספי וארנון, ושלושה נאשמים אחרים, הורשעו. עמר נידון לארבעה חודשי עבודות שירות, כספי לשמונה חודשי מאסר על-תנאי, וארנון נקנס אך זוכה בבית המשפט העליון. שלמה עמר, באתר הכנסת שלמה עמר, באתר כנסת פתוחה לאה ענבל, אני התגלמות החזון הציוני, כותרת ראשית, 26 באפריל 1984 רשימת המערך לכנסת השתים עשרה, 1988, באתר המכון הישראלי לדמוקרטיה איתמר לוין ושלומית לן, ‏נתפסו בכלכלתם, באתר גלובס, 27 בספטמבר 2006 ערך זה הוא קצרמר בנושא חברי הכנסת. אתם מוזמנים לתרום לוויקיפדיה ולהרחיב אותו.
דפנה רז

דפנה רז (נולדה ב-1958) היא עורכת ומתרגמת ישראלית. רז היא בתם של שפרירה זכאי והמפיק מתי רז, אחותה היא אורלי רז העוסקת בבימוי לטלוויזיה. היא דיבבה בסדרת הטלוויזיה "הדבורה מאיה". בשנים 1998–2018 שימשה כעורכת המהדורה העברית של המגזין "נשיונל ג'יאוגרפיק". היא תרגמה ספרים לעברית, ובין תרגומיה נמנים הספרים של ג'ודית באטלר "טענת אנטיגונה", תרגום אשר זכה לתשבחותיו של מבקר הספרות יצחק לאור, ו"קוויר באופן ביקורתי", וכן "גיתאי X2X3", ספר המנתח את יצירותיו של עמוס גיתאי. היא ערכה את שני אוספי האלבומים שהוציא המוזיאון הרצלילינבלום. בתה, אלה בן דוד, דיבבה בסרט "במבי". דפנה רז, במיזם "אישים" לתיעוד היצירה הישראלית דפנה רז, באתר "סימניה" אביבה קרול, ‏הנשיונל ג'יאוגרפיק יוצא למסע אחר, באתר גלובס, 28 במאי 1998 דפנה רז, דף שער בספרייה הלאומית
קרל באנצר

קרל לודוויג נואה באנצר (בגרמנית: Carl Ludwig Noah Bantzer‏; 6 באוגוסט 1857 – 19 בדצמבר 1941) היה צייר, פרופסור באוניברסיטה וסופר אמנות שהושפע מאוד מהאימפרסיוניזם. אביו היה היינריך באנצר (1809–1863), וטרינר. לאחר מות האב, העבירה אמו את המשפחה למרבורג, שם למד בגימנסיה היוקרתית פיליפינום. בהמשך למד באקדמיה לאמנויות בברלין. ב-1884 וב-1885 הוא היה בשוולם, שם עבד עם הצייר וילהלם קלאודיוס, מדרזדן. הוא בילה גם בטרייזה, וצייר דיוקנאות של נכבדים מקומיים ואנשים בתלבושת מסורתית. אשתו הראשונה, קלייר, נפטרה בשנת 1887, וילדה את בנם ארנולד. לאחר מותה נסע לוילינגהאוזן, שם התיידד עם האמנים הרמן קטלהון ואדולף לינס. הוא היה חוזר לשם מדי קיץ במשך שנים רבות. בשנת 1890 שהה בפריז מספר חודשים. בשנה שלאחר מכן הוא היה בדרזדן. בשנת 1893 הוא נסע למסע לימודים ממושך עם וילהלם גאורג ריטר, וביקר ברחבי מרכז גרמניה. לאחר שלא הצליח למצוא רעיונות מתאימים לעבודתו, חזר לוילינגסאוזן. בשנת 1896 פורקה ונבנתה מחדש כנסיית העץ הישנה במרבורג, שתשמש אותו כסטודיו. באותה שנה הוא מונה לפרופסור באקדמיה לאמנויות של דרזדן. הוא התחתן בשנית בשנת 1899 עם הלן פרנסיס דרבישיר (1874–1953). בנישואין אלה נולדו חמישה ילדים, ביניהם מריגארד באנצר, מאיירת ספרי ילדים שנישאה לקריקטוריסט E. O. Plauen, וקרל פרנסיס באנצר (1900–1945), שגם הפך לצייר. קרל פרנסיס, היה אביו של השחקן כריסטוף באנצר והמוזיקאי קלאוס באנצר. משנת 1903 הוא היה חבר בהתאחדות האמנים הגרמנים. שנה אחר כך, השתתף בתערוכה הראשונה שלהם עם הזצסיון במינכן. בשנת 1909 הפך קורט שוויטרס לאחד מתלמידיו. בשנת 1918 הוא מונה למנהל בית ספר לאמנות בקאסל, תפקיד אותו מילא עד 1923. הוענקה לו מדליית גתה לאמנות ומדע בשנת 1937. באותה תקופה, הפרסים נבחרו באופן אישי על ידי אדולף היטלר שנתיים לאחר מכן, הוא היה מועמד לפרס הלאומי הגרמני לאמנות ומדע. את ביקורו האחרון בוילינגסאוזן הוא קיים ממש לפני מותו, בשנת 1941. בית ספר בזיגנהיין נושא את שמו. בשנת 2015 הוקם בחצר בית הספר פסל של דמותו, שיצר אוולד רומף . דיוקן אמי לייזנר טקס דתי בהסן ריקודים בקבר סנט אליזבת מדיה וקבצים בנושא קרל באנצר בוויקישיתוף kuenstlerbund.de: Mitglieder seit 1903/Ordentliche Mitglieder Bantzer, Carl Andreas Bantzer: Carl Bantzer, ein Leben in Briefen. Vereinigung Malerstübchen Willingshausen, 1998
מכבי חיפה (כדורסל נשים)

מכבי חיפה היא קבוצת כדורסל נשים ישראלית מהעיר חיפה, המתמודדת בליגת העל בכדורסל נשים. הקבוצה מארחת את משחקי הבית שלה באולם ביכורים בחיפה. קבוצת כדורסל הנשים הוקמה בחיפה בשנות ה-70 ושיחקה בליגה הלאומית שהייתה הבכירה דאז. בתחילת שנות ה-80 ירדה הקבוצה לליגות הנמוכות. ב-27 במאי 2019 ניצחה הקבוצה את הפועל גליל עליון 0:2 בסדרת הגמר של הלאומית, וחזרה לליגה הבכירה בכדורסל הנשים - "ליגת העל", אחרי 40 שנים מאז שהייתה שם בפעם האחרונה. ב-19 בינואר 2023 הפסידה הקבוצה במשחק גמר גביע המדינה בכדורסל לנשים למכבי בנות אשדוד בתוצאה 78:84 לאחר הארכה. מעודכן ל-29 באוקטובר 2021 מכבי חיפה, ברשת החברתית פייסבוק מכבי חיפה, ברשת החברתית אינסטגרם מכבי חיפה, באתר מנהלת הליגה מכבי חיפה, באתר איגוד הכדורסל בישראל מערכת ONE, ‏דאבל בכרמל: מכבי חיפה בנשים עלתה לליגת העל, באתר ONE‏, 27 במאי 2019 כדורסל נשים בחיפה: קבוצת הנשים של מכבי חיפה חוזרת לליגה הבכירה אחרי 40 שנה, אתר תאגיד החדשות חיפה
Safe with Me

"Safe with Me" (בעברית: "בטוח איתי") הוא שיר שהוקלט על ידי הזמר/ת סם סמית', מתוך המיני-אלבום הראשון שלו/ה, Nirvana. השיר יצא לאור ב-4 באוקטובר 2013 על ידי חברות התקליטים "PMR" וקפיטול רקורדס. השיר נכתב על ידי סמית' ובן אש. השיר הגיע למקום ה-86 במצעד הסינגלים הבריטי. האתר "פיצ'פורק" כתב על השיר כי: "השיר מראה את היכולות הווקאליות של סמית' בצורה הטובה ביותר". סרטון השיר "Safe with Me" באתר יוטיוב CHART LOG UK: NEW ENTRIES UPDATE Sam Smith "Safe With Me"